Document ID: /roh_data/filtered/fineweb-2-filterrobots_roh.jsonl.gz/38723

Investì en ennavada artifiziala
13 lantschas per far naiv fan part dal project che ha custi totalmain 350’000 euros. Tenor Luca Moretti, il president da la societad da turissem Livigno, in’investiziun che renda. La purschida attira passa 100 passlungists e passlungistas al di, tranter auter èn era pliras squadras naziunalas da passlung vegnidas a trenar sin la loipa da Livigno.
Memia chaud in Engiadina
In Engiadina n’exista dentant anc betg ina purschida per passlungists. Sco che Jachen Bass, il responsabel per l’uschenumnà “Masterplan loipas Engiadin’Ota” ha ditg ad RTR, na sajan las temperaturas actualas betg idealas per producir naiv cun chanuns.
Las lantschas a Livigno hajan l’avantatg da pudair far naiv er gia cun 2 fin 3 grads sut nulla. Per il sistem cun ils chanuns vuli dentant enturn -5 grads. Sco che Luca Moretti ha tradì vul ins realisar a Livigno gia per ils 15 d'october 2016 ina loipa da 5 km lunghezza.